mteb/NusaParagraphTopicClassification huggingface dataset:
Bandung, ibukota Jawa Barat, nyimpen sajuta carita éndah kalawan fenomena alam éndah sarta tempat bersejarah, ogé rupa-rupa nikmat kuliner ping 19 dugi ka 20  september tepatna, abdi sareng kulawarga nganjang ka kota Paris van Java. Waktu keur di alun-alun Bandung, panon kuring neuteup kana beus-beus warna-warni nu ramé ku sémah. Beus Bandung on Tour, leuwih akrab disebut bandros, nyaéta beus dua tingkat kalayan varian warna-warni ngahias pelosok kota Bandung. Pikeun naék Bandros, sémah dipénta tikét Rp. 20.000, sarta barudak umur dua ka handap bébas, bari jam operasi bandros ti 08.00 nepi ka 16.00 WIB. “Bapak-bapak sekalian ngantri naek bandros, sing tartib bakal mayar karcis pas naek beus, nu teu meunang naek beus hareup mah masih katinggaleun,” ceuk pituduh ti kenek bandros.
Ker basa SMA kuring ka tempat wisata nu jarang ka engonnanan semah di Désa Mirat Kacamatan Leuwimunding. Waktu harita kuring kakara nyaho  Cadas Gantung kakara dijadikeun tempat wisata dina awal taun 2016 ku Karang Taruna Désa Mirat. Ku kituna, para nonoman di dinya ngamangpaatkeun média sosial minangka sarana pikeun ngamumulé poténsi désana, enya Batu Gantung. Leres pisan, sareng kanggo anjeun anu hoyong ngembangkeun potensi wisata di daérah anjeun, anjeun tiasa nuturkeun naon anu dilakukeun ku para nonoman Désa Mirat dina ngembangkeun pariwisata di Batu Gantung. Buktina, ayeuna mah di tahun 2022 Batu Gantung geus jadi salah sahiji tujuan wisata utama di Majalengka. Ieu mah teu matak héran, sabab mimiti kaditu kaditu kadieu langsung dipapag ku hamparan sawah jeung gawir-gawir sarta pasir-pasir Gunung Ciremai, dimana urang bisa ngarasakeun tetempoan ti dinya, komo deui. pikaresepeun lamun datang ka dinya isuk-isuk atawa sore.
Salian ti hari raya natal, umat nasrani atawa kristen boga hari besar anu sakral anu di sebut hari kenaikan isa almasih. Hari besar ieu  di ingetan atawa rayakeun unggal taun, tahun ieu peringatan kenaikan isa almasih pasti salalu di inget jeung di rayakeun 40 poe saenggeus jumah agung di tahun ieu kenaikan isa almasih ragrag dina  tanggal 18 mei tahun 2023. Kenaikan isa almasih geus dijadikeun hari besar di kalender masehi matakna di hari kenaikan isa almasih di liburkeun harapana nya ameh umat nasrani bisa fokus kana ibadahna. Fokus ngadua jeung memuja Tuhan tur nembus makna na nyaeta Tuhan yesus bageur geus berkorban demi umatna nepi ka maot terus di angkat naek ka surga. Ibadah anu biasa di lakukeun lamun keur kenaikan isa almasih biasana aya misa di gereja masing masing.
Eko Yuli Irawan (lahir 24 Juli 1989) nyaéta atlit angkat beurat Indonésia anu berlaga dina katégori 62 kg nepi ka taun 2018 sarta 61 kg dimimitian taun 2018 sanggeus Féderasi Angkat Beurat Internasional nyusun ulang kategori éta.Eko ngamimitian karirna dina Kejuaraan Junior Dunia 2006, meunang medali pérak. Ti saprak éta, anjeunna neraskeun karir anu cemerlang ku ngahontal seueur prestasi. Dina Olimpiade Beijing 2008, Eko meunang medali perunggu. Saméméhna dina kajuaraan angkat besi junior dunya di Praha, Céko taun 2007, Eko meunang emas jeung dilélér minangka pangangkat pangalusna dina éta turnamen. Dina Olimpiade London 2012, Eko pikeun kadua kalina berturut-turut jadi kontributor medali kahiji Indonésia ku meunang medali perunggu di kelas 62 kg, manéhna rengking katilu kalayan total angkat 317 kg. Dina karirna manéhna geus meunang opat medali dina Olimpiade Usum Panas, lima medali dina kajawaraan dunya, sarta tilu medali di Asian Games, kaasup hiji emas dina 2018. Anjeunna salah sahiji ngan 5 angkat beurat anu geus meunang 4 medali Olimpiade.
Boga babaturan anu bageur tangtuna impian, komo deui anu bisa ngadukung urang boh dina kaaayaan keur di handap atawa keur di luhur. Untungna urang mibogaan babaturan kawas kitu, anu jumlahna teh 6 orang. Maranehna balageur pisan, jeung bisa silih dukung di mana mun aya hiji babaturan nu keur kasusahan ge sok dibantuan. Sanajan geus di wisuda kuliah jeung boga kasibukan sewang-sewangan, tapi untungna teh urang masih keneh padeukeut di hiji kota keneh. Hubungan jeung babaturan masih keneh ka jaga. Biasana sok ngayakeun kemping sataun sakali, atawa paling henteu ge panggih di cafe unggal poe libur. Mun teu bisa panggih sok video call an pas peutingna.
Mun Lebaran Idul Fitri, umat muslim sok ngalaksanakeun sholat ied. Sholat Idul Fitri nyaeta dua rokaat. Mimiti, ucapkeun niat sholat tuluy takbirotul hrom. Tos takbirotul ihrom, baca doa iftitah. Beres maca doa iftitah, lakukeun takbir zawaid saloba tujuh kali di rokaat pertama jeung lima kali di rokaat kadua. Di antara takbir zawaid, bacaan na nyaeta "Subhanallah Walhamdulillah Wa Laa Ilaha Illallah Wallahu Akbar". Beres takbir zawaid ka tujuh, dilanjutkeun ku Alfatihah jeung surat-surat Al-Qur'an. Tuluy ruku jeung sujud. Dina rokaat kadua laksanakeun takbir zawaid lima kali tuluy ruku jeung sujud terus ditutup ku salam. Beres dholat Ied teh teras ngadoa sasarengan. Beres ngadoa nembe we sasalaman silih hampuraan.
Ku sabab urang resep jajan, aya sababaraha rekomendasi tempat jajan di Bandung anu murah tapi enak. Nu kahiji Roti Gempol, cocok jang sarapan nu teu terlalu wareg. Aya rupa-rupa roti amis, jeung asin. Nu kadua, Sari-Sari, didieu jenis dahareunna loba pisan mulai ti jajanan pasar gorengan nepi dahareun berat ge aya. Nu katilu, Sei Sapi Lamarela, Sei na ngeunah pisan. Nu kaopat, Sate Ayam Braga Permai, sate na enak. Nu kalima, Mie Kocok Bandung Persib, mie kocok nu paling ngeunah aya pilihan kikil, suku, jeung iga sapi na nu lembut. Nu kagenep, Ichiyo Ramen bisa jadi salah sahiji pilihan jang dahar peuting, hargana cukup kajangkau, tuluy tempatna oge nyaman.
Dina bal leungeun, pamaén kedah ngagunakeun leungeun maranéhna pikeun meunangkeun saloba-lobana angka. Dina bal tangan bakal aya dua tim padeukeut dimana tiap tim diwangun ku 7 pamaén inti anu diwangun ku 6 pamaén jeung 1 kiper. Téhnik maén bal téh aya tilu, nyaéta téknik operan, téknik ngagiring jeung téknik nembak. Dimimitian ti ngagiring bal anu teu bisa leuwih ti tilu hambalan, lajeng urang bisa ngalirkeun bal ka batur tim urang. Ngaliwatan bal ogé urang kudu merhatikeun jarak sangkan balna teu katinggaleun. Sanggeus ngoper, urang bisa nembak bal ka tim lawan. Téhnik nembak dina kaulinan bal téh aya sababaraha, nya éta téhnik nembak ku cara luncat, nembak ku nangtung, nembak samping, nembak malik, nembak terbang.
Malem taun baru teh biasana abdi sok jalan-jalan ka luar imah. Tah taun ayeuna mah jalan-jalan na ka Pantai Cipatujah. Inditna jeung kulawarga pas maleman taun baru. Nepi kaditu teh sore-sore, alhamdulillah cuacana keur cerah. Tah pas peuting taun baruna, abdi sakulawarga cicing di pantaina. Beuh eta meuni rame pisan nu nyeungeut kembang api ka arah pantai. Sora musik meuni patarik-tarik, ah suasana pantai jadi rame weh pokokna mah. Abdi atoh pisan ningali kembang api nu ngahias langit, meuni endah pisan. Ditambah deui hawa pantai nu tiis nyelecep. Ah, ieu mah bakal jadi kenangan nu moal dipohokeun ceuk abdi teh.
Sky Lounge di Bandung anu estetik jeung romantis pisan nuansa na ala Jepang. Ngaranna Hanami Coffee nu aya di Jalan Cihampelas Bandung. Didieu aya tangkal sakura na kitu, cocok pisan jang santai jeung babaturan atawa ajak kabogoh kadieu oge bisa pisan. Didieu aya area outdoor, semi outdoor, jeung indoor na oge. Pemandanganna endah pisan. Ditambah deui bisa barbeque an, tuluy aya sop rumput laut, aya oge takoyaki. Salian ti eta, bisa oge sewa kostum ala-ala orang Jepang kitu. Pokona seru pisan nongkrong didieu mah. Lamun kadieu ulah poho foto jeung tag ka IG na Hanamicoffee ngameh meunang es krim haratis.
Ti mana asalna kontaminasi radioaktif anu dileupaskeun tina pembangkit listrik? Tina ngaduruk batubara. salila kabentukna batubara di jaman pra-cambrian. Unsur-unsur radioaktif nu geus aya dina waktu harita kajebak dina batubara, tuluy sabada diduruk di PLTU, unsur-unsur ieu dileupaskeun sarta sumebar ka lingkunganana dibarengan ku lebu jeung haseup. Unsur radioaktif ieu asalna tina turunan Uranium. Kira-kira 16 tina 92 ​​unsur alam kapanggih dina batubara, lolobana unsur nu diturunkeun tina uranium aya dina nilai handap 0,1 persen (1.000 bagian per juta, atawa ppm disingget). Éta sakedik, tapi coba kalikeun ku sabaraha ton batubara anu anjeun kaduruk. Contona, PLTU ngahasilkeun 500 Megawatt listrik (ku cara ngaduruk 1.430.000 ton batubara). Salaku babandingan, numutkeun laporan Badan Nasional Amérika pikeun Perlindungan sareng Pangukuran Radiasi (NCRP), parantos ngitung yén rata-rata radioaktivitas batubara nyaéta 4,27 microcuries / ton. Numutkeun laporan NCRP No. 92 jeung 95, paparan radiasi ka populasi tina operasi 1.000 MW(e) PLTN jeung PLTU batubara nyaéta 490 person-rem/taun pikeun PLTU batubara jeung 4,8 person-rem/taun pikeun PLTN.
Waktos lowong supadosna dieusi ku kagiatan nu ngagaduhan manfaat. Jaman ayeuna loba jalmi nu milih kagiatan sapertos nonton, gogoleran, bari dahar kadaharan nu teu sehat. Perkawis eta tiasa nyebabkeun efek nu goreng kana awak, sapertos nimbulkeun panyawat diabetes. Panyawat nu biasana tara nimbulkeun gejala ieu kaasup ka salah sahiji panyawat paling mematikan. WHO nyebatkeun mun panyawat ieu aya diurutan ka dalapan panyawat paling mematikan di dunya, samentara di Indonesia panyawat ieu aya diurutan ka tilu. Kusabab eta hayu urang pilih kagiatan nu ngagdauhan manfaat sapertos olahraga supados dijauhkeun ti panyawat diabetes. Arurang tiasa mulai ngalakukeun olahraga rutin jeung lempang upami dongkap kamana-mana.
Salah sahiji tempat wisata anu viral di Bandung nyaeta Taman Hutan Raya Ir. H. Djuanda, nu mangrupa taman nasional panggedena di Jawa Barat. Taman ieu aya di suku Gunung Guntur, sareng legana sakitar 12.000 hektar. Taman ieu dikenal minangka salah sahiji tempat wisata anu pang populerna di Bandung kusabab kaendahan alamna anu luar biasa, oge seueur fasilitas anu aya pikeun pengunjungna. Di Taman Hutan Ir. H. Djuanda, pangunjung bisa ngarasakeun rupa-rupa kagiatan saperti leumpang di taman, ningali rupa-rupa tutuwuhan jeung sasatoan liar, sarta olahraga kayaning sapedahan atawa hiking sapanjang jalur anu disadiakeun. Sajaba ti rta, taman ieu ogr ngabogaan sababaraha tempat makan jeung peristirahatan nyaman keur wisatwan. Taman Hutan Ir. H. Djuanda mangrupa tempat wisata anu wajib didatangan pikeun wisatawan anu hayang ngarasakeun kaendahan alam Bandung.
Nyieun konten di Sosial Media oge boga kagiatan nu mangpaat, siga ningkatkeun pemahaman kana teknologi. Lamun urang deukeut jeung teknologi, urang moal nepika "gaptek". Ayeuna kemampuan akrab jeung teknologi geus jadi kemampuan nu kudu dipiboga kabeh jelema. Jeung deuih nyieun urang apal naon nu keur tren, sabab neangan konten di sosial media urang kudu ngalakukeun riset hal naon nu keur jadi tren pas keur eta, kagiatan ieu nyieun urang jadi apal ngeunaan kabar jeung isu anyar nu keur rame. Oge bisa jadi potensi jang penghasilan tambahan, ayeuna loba sosial media nu mere jalur ka konten kreator jang meunangkeun penghasilan di sosial media eta. Jadi lamun urang geus boga pengikut loba bakal mere kasempetan jang ngalakukeun konten sponsor jeung brand atawa perusahaan.
Aya hiji jelema ngaranna Andi anu geus resep pisan kana basket ti budak leutik. Waktu keur leutik, Andi sering ngaluangkeun waktu luangna jeung babaturanana di taman deukeut imahna. Tapi, ku waktu, Andi mimiti mendakan minat anu langkung jero dina basket sareng mimiti ngiringan sababaraha liga sareng pertandingan. Andi diilhaman pisan ku pamaen basket profesional anu jadi idola jeung atlit favoritna, nyaeta Kobe Bryant. Andi kagum ku kamampuan Bryant maen basket sareng dedikasina pikeun janten anu pangsaena di lapangan. Andi malah ngumpulkeun sadaya kaos Kobe Bryant sareng barang dagangan anu anjeunna tiasa mendakan. Iraha wae Kobe Bryant maen di buruan, Andi sok nuturkeun jeung lalajo kalayan sumanget pisan. Anjeunna diajar tina kaulinan sareng strategi Bryant, nyobian niru eta sareng nerapkeunana dina kaulinanna sorangan.
Lagu manuk dadali asalna ti Sunda nu mibogaan harti nyaeta Burung Garuda. Lagu ieu diciptakeun ku Sambas Mangundikarta, pas taun 1906 jeung geus kasohor pisan pas taun eta oge. Lagu manuk dadali mibogaan makna nyaeta lagu eta nyaritakeun ngeunaan hiji manuk nu katinggali gagah perkasa nu mibogaan simbol ti hiji nagara, nyaeta nagara Indonesia. Pas keur eta, lagu ieu sukses naek di tangga musik di hiji tempat, nyaeta di RRI Bandung. Anu mana pas keur eta RRI mangrupakeun hiji radio nu kasohor pisan. Lirik lagu dina lagu ieu oge mibogaan makna sorangan anu artina nyaeta ngagambarkeun hiji kagedean oge hiji kareueusan hiji bangsa Indonesia ka nagarana sorangan.
Pertandingan sepak bola nyaeta olah raga anu di lakukeun ku dua tim anu saling lawan na, dua tim eta terdiri ti 11 urang anggota, Maén bal dimaénkeun ku cara nyepak atawa najong bal ka lawan tujuana pikeun ngasupkeun bal ka gawang lawan. Anu meunag skor panglobana dina waktu anu ges di tangtukeuun eta anu meunang. Dina pertandingan maen ball atawa epak bola aya aturana turana nu kudu di lakukeun ameh teu beuang pelanggaran salah sahijina nyaeta aya nu ngarana tendangan pinalti, Tendangan pinalti dileler ka tim anu pamaénna dilanggar dina kotak pinalti lawan. Dina prosés najong pinalti, pamaén séjén kudu aya di luar kotak pinalti. Lamun tajongan pinalti geus dilaksanakeun sarta gol geus beunang kaitung, permainan balik deui ka normal. Sanajan kitu, lamun tendangan pinalti teu dicitak tur masih aya dina wewengkon maén, duanana tim diidinan nyandak bal sarta nuluykeun permainan.
Cara anu bener pikeun ngagunakeun vacuum cleaner. Kahiji, saméméh ngahurungkeun vacuum cleaner, pariksa heula jero vacuum cleaner.  Sababaraha bagian anu kedah dipariksa nyaéta kabel, selang nyeuseup, saringan, sarta pemisah siklon. Pastikeun oge kantongna teu pinuh.  Léngkah kadua, miceun obyék di lantai ku cara mindahkeun objék ieu ka tempat sanés. Ieu dimaksudkeun pikeun nyegah objék ieu disedot ku vacuum cleaner. Salaku tambahan, upami anjeun ngasupkeun barang anu keras sareng padet, penyedot debu tiasa ruksak. Léngkah katilu, gerakan dua arah, salah sahiji kasalahan dina ngagunakeun vacuum cleaner nyaéta ngan pindah ka hiji arah. Pikeun mastikeun yén sadaya kokotor disedot, laksanakeun gerakan bolak balik. Léngkah kaopat beresihkeun lalaunan, kasalahan umum anu dilakukeun ku seueur jalma nalika nganggo vacuum cleaner nyaéta buru-buru ngabersihkeun sofa atanapi karpét.  Léngkah kagenep nyaéta ngabersihan tabung upami kantong lebu satengah kaeusi, piceun debuna langsung.
Dodol teh sabenerna camilan atawa ayeuna dahareunkenyal jeung amis rasana ayeuna bisa rupa rupa bentukna oge bisa di sesuaikeun ngan biasana di kemas siga permen di bungkusan kitu. Dodol di jadikeun oleh oleh ku sabab praktis babari di bawana jieun tahan lila padahal ieu teh dahareun nu ges lila aya, dodol sabenerna teu ngan aya di garut tapi loba di daerah sejen oge tapi ngarana neda beda, saperti lamun di jawa di sebutna jenang atawa lamun di chinese  sebut kue keranjang. Prosés nyieun dodol Garut dimimitian ku ngagolakkeun sababaraha bahan atah nepi ka kandel jeung berminyak.bahan bahana nyaeta.Tipung béas ketan anu ditumbuk atawa ditumbuk halus,,  Gula beureum aren, Gula bodas,  Santan. Salila di asakan pemanasan, campuran kudu diaduk terus pikeun nyegah ngagumpal. lamun ges jadi di tiiskeun adonan make minyak ameh henteu lengket. Saatos tiis, adonan bakal boga tékstur kenyal teguh tur bisa keureut. Dodol Garut ogé siap dinikmati.
Ngeusi waktu luang kuring ku cara nulis sajak mangrupa salah sahiji kagiatan paling nikmat keur kuring. Nalika nulis sajak, kuring bisa ngabebaskeun imajinasi sareng nganyatakeun pikiran sareng perasaan ku cara anu langkung kreatif. Sabab dina puisi aya metafora anu bisa dimaenkeun, aya oge guguritan anu bisa diolah ku sagala rupa cara. Nulis sajak oge ngabantu kuring pikeun leuwih serius jeung fokus kana hiji hal, sangkan bisa poho sagala masalah nu keur disanghareupan. Salian ti eta, nulis sajak oge mantuan kuring pikeun leuwih mekarkeun kapekaan basa jeung ngaronjatkeun katerampilan nulis sacara umum. Ku kituna, ngeusi waktu luang ku nulis sajak teh mangrupa kagiatan anu kacida nikmatna jeung mawa pikabungaheun pikeun kuring.
Pancuci piring mangrupa salah sahiji bagian tina pagawe nu aya di restoran, kadang biasana di mancanegara sok diisi ku barudak nu ker karuliah nu asalna beda jeung temat restoran na, leuwih tepatna kaasup bagian tina staf beberesih anu tanggung jawab kabersihan sakabeh kamar di réstoran éta. Dina usaha rumah makan, kaberesihan mangrupa hal anu utama, kaasup salah sahijina, nya éta kabersihan alat makan anu biasa digunakeun ku para pengunjung, saperti piring, gelas, sendok, garpu, péso, jeung pakakas séjénna. Sajaba ti éta, di réstoran badag, pamakéan c pisan mindeng dipaké, utamana lamun réstoran sibuk. Ku alatan éta, diperlukeun pagawe anu tugas husus pikeun ngabersihan parabot. Anjeunna ogé kedah mastikeun yén sadaya alatna beresih tanpa bau sareng ngawarnaan. Sajaba ti éta, anjeunna ogé diperlukeun pikeun ngalakukeun ieu gancang, tapi tetep kudu ati tur ati, ku kituna euweuh peupes ngarecah nalika ngumbah.
Abdi kaasup jalmi anu tara ka bioskop lantaran teu pati resep nonton pelem sasarengan jeung batur, komo anu teu kenal. Janten abi mah resepna lalajo pelem sorangan di bumi. Tapi abdi oge panasaran kumaha rasana lalajo di bioskop teh, bari jeung teu apal cara meser tiket na. Aya hiji rerencangan abdi anu sarua can pernah ka bioskop jeung teu apal oge cara na. Ahirna mah urang duaan nyobian ka bioskop lalajo pelem anu judulna NKCTHI. Urang duaan langsung ceurik lantaran pelem na nyaritakeun tentang kulawargi. Saatos lalajo urang dahar hayam duaan di KFC, teras mulih ka bumi masing-masing naek angkot.
Kadatangan agama Budha di Indonésia lumangsung dina abad kalima Masehi, hal ieu diperkirakeun ku ningali titinggal prasasti nu kapanggih. Budha mimitina dianggap dibawa ku musafir Fa Hsien anu asalna ti Cina. Dina abad ka-7, aya karajaan Budha anu mekar di Indonésia, nyaéta Karajaan Sriwijaya anu jadi puseur kamekaran agama Budha di Asia Tenggara anu aya nepi ka taun 1377. Dumasar data anu dikaluarkeun ku Badan Pusat Statistik, diperkirakeun. yén jumlah jalma anu ngagem agama Budha di Indonésia nyaéta 1,7 juta jiwa, kalayan perséntase 0,7 persén tina total populasi di Indonésia sarta mangrupa agama panggedéna kalima di Indonésia. Agama Budha atawa anu sok disebut Buddha Dhamma ngabogaan kitab suci anu sok katelah Pitaka atawa Karanjang. The Pitaka dibagi kana tilu grup utama diwangun ku Vinaya Pitaka, nu Sutta Pitaka.
Lamun urang rek nganjang ka hiji kota, tuluy butuh hotel keur netep salila di dinya, ayeuna mah geus teu kudu hariwang deui. Aya website anu nyadiaan palayanan pikeun urang neangan hotel di kota anu urang anjangan, nyaeta Airbnb. Berikut lengkah-lengkah anu kudu dilaksanakeun pikeun urang bisa mesen hotel liwat Airbnb. Pikeun mesen hotel liwat Airbnb, anjeun kedah nganjang ka situs web Airbnb sareng ngadaptar salaku pangguna. Saatos eta, anjeun tiasa milarian hotel anu anjeun pikahoyong ku ngagunakeun fitur anu bisa midangkeun ratusan pilihan hotel anu sayogi. Anjeun tiasa nyaring hasil pamilarian dumasar kana lokasi, harga, fasilitas, sareng seueur deui. Nalika anjeun mendakan hotél anu cocok sareng kabutuhan, anjeun tiasa ngaklik tombol "Book Now" pikeun neraskeun proses booking. Salajengna, anjeun bakal dipenta pikeun nuliskeun kontak sareng inpormasi metode pembayaran. Sakali inpo ieu geus dikintunkeun, anjeun bakal nampa hiji konfirmasi booking jeung kontak hotel. Anjeun oge bisa ngahubungan nu boga hotel atawa manajemen ngaliwatan fitur olahtalatah anu aya di situs Airbnb. Ieu bisa digunakeun pikeun anjeun anu boga patalékan atanapi kabutuhan husus salila anjeun cicing di hotel.
Penting pisan kanggo urang pikeun misahkeun dana darurat tina rekening biasa. Rekening biasa anu dimaksud di dieu nyaeta akun anu biasana urang anggo pikeun transaksi jual jeung beuli sapopoe. Lamun teu dipisahkeun, urang bakal hese nyieun target dana darurat ieu kakempel nurutkeun rencana. Utamana upami urang gaduh akses anu gampang jeung gancang kana rekening eta. Saena mah urang nyiapkeun akun khusus anu moal sering urang anggo. Langsung we setorkeun duit urang ka rekening anyar eta. Lamun geus dikumpulkeun ulah make duit anu geus kakumpul eta pikeun kaperluan naon. Emut, tujuan utama pangumpulan dana ieu nyaeta kanggo kaayaan darurat. Janten tong dianggo pikeun kaperluan anu sanes.
Seueur anu naroskeun ka kuring oleh-oleh khas ogé, kusabab kuring asli jakarta nu aslina nyablak. Sabenerna mah loba pisan oleh-oleh khas Jakarta, ngan ku jalma-jalma nu nganggap Jakarta teh kota gede, jadi nu di pikiran mah mall jeung gedongna, jadi eusina kitu, tapi teu bisa nyieun. oleh-oleh kawas daerah-daerah anu sanesna.. Anu disebatkeun mah kanggo barang anu tiasa dibawa lami-lami Enya, beda jeung kadaharan khas, mun disebatkeun hiji-hiji mah bisa loba.
Dahareun/inuman:
Betawi dodol
Kue Geplak
Kiripik Goyang Kembang
Kripik Akar Kalapa
Kue semprong
Roti Buaya
Kue Kéju Cork Endog 
Kue Ketapang Cikal 
Bir Pletok
(Utamana bir Pletok ogé bisa disimpen dina kulkas lamun hayang seger, atawa dipanaskeun deui lamun hayang inuman panas).
Heti teh tos lim taun janten asisten rumah tangga di desa. Taun ieu manehna diajakkan tatanggana babantos di kota. Sarua siga di desa, di kota ge manehna damel janten asisten rumah tangga. Nanging mimiti gagawe Heti bingung kusabab teu aya sikat sareng papan paragi nyeseh baju. Tetela di kota mah nyeseh baju teh make mesin cuci. Baju nu karotor teh urang tinggal asupkeun we ka mesinna tur ditambihan cai sareng detergen. Kirang langkung sajam baju teh tos bersih tinggal diangkat. Heti bungah pisan nyaho aya mesin cuci kusabab ieu mesin tiasa ngaringakeun pagaweanna. Bahkan Heti teu kudu cape-cape meretan baju kusabab aya oge mesin pengeringna.
Olahan lauk kembung mangrupikeun tuangeun nu wajib dituang ku saderek sarerea. Lauk kembung dipercaya tiasa mawa unsur nu alus jeung kasehatan. Seueur elmuwan nu tos ngabuktikeun yen lauk kembung teh lauk nu paling ageung kandungan proteinna, ngaleuwihan lauk salmon. Lauk kembung oge tiasa dipeser ku sagala kalangan sabab hargina nu mirah. Kandungan gizi dina lauk kembung teh sae pisan kangge pertumbuhan sareng perkembangan arurang sarerea. Ku kituna, ieu lauk bisa pisan jadi menu andalan atawa terobosan ngahemat acis tapi kenging manfaat gizi anu maksimal. Lauk kembung ieu biasa diolah ku cara digoreng atawa di tumis. Janten teu kudu ribet masana, tapi kenging full gizina.
Peuting ayeuna Ganjar bakal tampil dina acara Muludan. Biasana sok digelar di mesjid jamie. Ganjar kabagean tampil maca puisi jeung hafalan surat pendek. Muludan na teh sok diayakeun meriah, sok ngondang penceramah ti luar desa atawa luar kota. Ganjar tampilna teh ka lima, beres penampilan pidato ti babaturan nana. Beres tampil, Ganjar sok jajan heula ka luar, meser jajanan sosis bakar. Geus jajan sok langsung diuk deui di hareupeun panggung kangge ngadangukeun ceramah. Ganjar biasana sok bareng jeung babaturan ngajina mun ngumpul dariuk teh. Mun acara geus beres, nembe Ganjar jeung babaturanna sok mulang pangheulana da hoream pasedek-sedek dina gerbang kaluarna.
Kanggo nu resep mie, kudu pisan cobian kuliner anu aya di daerah cikumpay nyaeta Mie Pelangi. Tempatna di sisi situ cikumpay, ayeuna mah di perluas kusabab loba peminatna. Wargi anu daratang ge lain orang cikumpay hungkul, lolobana orang timana-mana marawa mobil jiga bade wisata. Ceuk si bapak mah ayeuna mun rek pesen mie pelangi teh bisa make ceker atawa baso, terus minuman na aya jus jeung es buah oge. Pan baheula mah saukur mie pelangi jeung teh botol, tapi jigana makin kadie makin loba anu apaleun mie pelangi, jadi tempatna di perluas da sok pinuh wae, mun rek ka mie pelangi kudu ti jam 10 isuk bisi kaburu pinuh. Soalna pagawe pabrik mun istirahat sok ka mie pelangi, jeung mun poe libur sok loba wisatawan anu daratang ti kota.